Miss Universe 1999

Ang **Miss Universe 1999** ay ang ika-48 edisyon ng Miss Universe pageant, na ginanap sa Chaguaramas Convention Centre, Chaguaramas, Trinidad at Tobago noong 26 Mayo 1999.

Pagkatapos ng kompetisyon, kinoronahan ni Wendy Fitzwilliam ng Trinidad at Tobago si Mpule Kwelagobe ng Botswana bilang Miss Universe 1999. Ito ang kauna-unahang tagumpay ng Botswana sa kasaysayan ng kompetisyon. Nagtapos bilang first runner-up si Miriam Quiambao ng Pilipinas, samantalang nagtapos bilang second runner-up si Diana Nogueira ng Espanya.

Mga kandidata mula sa walumpu't-apat na bansa at teritoryo ang kumalahok sa kompetisyong ito. Pinangunahan ni Jack Wagner ang kompetisyon, samantalang sina Miss USA 1996 Ali Landry at Julie Moran ang nagbigay ng komentaryo sa buong kompetisyon.

## Kasaysayan 
thumb|250x250px|Chaguaramas Convention Centre, ang lokasyon ng Miss Universe 1999

### Pagpili ng mga kalahok 
Ang mga kalahok mula sa walumpu't-apat na bansa at teritoryo ay napili upang lumahok sa kompetisyon. Apat na kandidata ang napili matapos ang pag-urong ng orihinal na kalahok, at dalawa ang nailuklok upang kumatawan sa kanilang bansa/teritoryo.

#### Mga pagpalit 
Iniluklok ang first runner-up ng Miss Barbados 1998 na si Olivia Harding upang kumatawan sa kanyang bansa matapos na bumitaw ang umurong si Miss Barbados 1998 Michelle Selman dahil sa hindi isiniwalat na dahilan. Iniluklok ang first runner-up ng Miss Great Britain Universe 1999 na si Cherie-Louise Pisani upang kumatawan sa kanyang bansa matapos umurong si Miss Great Britain Universe 1999 Nicki Lane matapos niyang umamin na mayroon siyang isang anim na taong gulang na anak. Pinalitan ni Binibining Pilipinas-World 1999 Miriam Quiambao si Janelle Bautista bilang Binibining Pilipinas-Universe 1999 matapos bumitaw sa titulo si Bautista dahil sa problema sa kanyang pagkamamamayan.

Dapat sanang lalahok si Miss España 1999 Lorena Bernal sa edisyong ito. Gayunpaman, dahil hindi nakaabot si Bernal sa *age requirement* ng Miss Universe, siya ay pinadala na lamang sa Miss World, kung saan siya ay hinirang bilang isa sa sampung mga *semi-finalist*. at hindi rin makapunta sa Miss Universe ang *second runner-up* na si Inma Nadal dahil lumahok ito sa Miss Europe. Dahil dito, napagdesisyunan ng Miss España na iluklok si Diana Nogueira, isa sa labindalawang mga *semi-finalist* ng Miss España 1999, upang kumatawan sa kanyang bansa sa Miss Universe.

#### Mga pagbalik at mga pag-urong sa kompetisyon 
Unang sumali sa edisyong ito ang bansang Botswana, at bumalik ang mga bansang Austrya, Barbados, Guyana, Kapuluang Kayman, Kapuluang Cook, Kapuluang Turks at Caicos, Sambia, at Suriname. Huling sumali noong 1966 ang Guyana, noong 1987 ang Barbados, noong 1993 ang Austrya at Suriname, noong 1995 ang Sambia, noong 1996 ang Kapuluang Kayman at Kapuluang Cook, at noong 1997 ang Kapuluang Turks at Caicos.

Hindi sumali ang mga bansang Bulgarya, Guam, Noruwega, Olanda, Rumanya, at Simbabwe sa edisyong ito. Hindi sumali si Elena Angelova ng Bulgarya dahil sa pinansyal na dahilan. Hindi sumali si Tisha Elaine Heflin ng Guam matapos matuklasan na siya ay buntis ilang araw bago ang paunang komeptisyon. Hindo sumali si Henriette Dankertsen ng Noruwega dahil sa hindi isiniwalat na dahilan. 

Hindi sumali ang mga bansang Rumanya, Olanda, at Simbabwe matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
thumb|250x250px|Mga bansa at teritoryong sumali sa Miss Universe 1999 at ang kanilang mga pagkakalagay

### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Tulad noong 1998, sampung mga *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *casual interview, swimsuit competition* at *evening gown competition* ang sampung mga *semi-finalist,* at kalaunan ay napili ang limang pinalista imbis na anim. Limang pinalista ang sasabak sa paunang question-and-answer round, at tatlong pinalista naman ang sumabak sa *final question* at *final walk*.

### Komite sa pagpili 
* Kylie Bax – Modelo at aktres mula sa Bagong Silandiya
* Patrick Demarchelier – Pranses na *fashion photographer
* Melania Knauss – Eslobeno-Amerikanang aktres na naging dating *First Lady*
* Sirio Maccioni – *Restaurateur* ng Le Cirque sa New York
* Marcus Schenkenberg – Suwekong modelo
* Stephanie Seymour – Amerikanang modelo at aktres
* Bruce Smith – Dating manlalaro ng putbol sa Buffalo Bills
* Diane Smith – *Editor-in-chief'' ng 

## Mga kandidata 
Walumpu't-apat na kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* Opisyal na website

Kategorya:1999
Kategorya:Miss Universe